b'\n_START_ARTICLE_\nKanados politin\xc4\x97 sistema\n_START_PARAGRAPH_\nKanada yra federacin\xc4\x97 parlamentin\xc4\x97 konstitucin\xc4\x97 monarchija. Valstyb\xc4\x97s vadovas \xe2\x80\x93 Did\xc5\xbeiosios Britanijos karalius arba karalien\xc4\x97 (\xc5\xa1iuo metu El\xc5\xbebieta II-oji). Jam atstovauja penkeriems metams ministro pirmininko skiriamas generalgubernatorius (dab. \xc5\xbdiuli Pajet). Parlament\xc4\x85 sudaro Senatas ir Bendruomeni\xc5\xb3 R\xc5\xabmai. Senat\xc4\x85 sudaro 105 nariai, kuriuos skiria generalgubernatorius. Bendruomeni\xc5\xb3 R\xc5\xabmus sudaro 338 nariai, jie renkami tiesioginiais rinkimais 4 metams. _NEWLINE_Vykdomoji vald\xc5\xbeia priklauso Ministr\xc5\xb3 kabinetui, kurie skiria generalgubernatorius ministro pirmininko si\xc5\xablymu. Ministr\xc5\xb3 kabinetui vadovauja ministras pirmininkas (dab. D\xc5\xbeastinas Triudo). Ministras pirmininkas patvirtinamas generalgubernatoriaus, remiantis Parlamente daugum\xc4\x85 turin\xc4\x8dios partijos ar koalicijos si\xc5\xablymu._NEWLINE_Kiekviena provincija turi vien\xc5\xb3 r\xc5\xabm\xc5\xb3 \xc4\xafstatym\xc5\xb3 leidybos susirinkim\xc4\x85, kurio narius penkeriems metams renka provincijos gyventojai. Provincijose Did\xc5\xbeiosios Britanijos karaliui atstovauja  gubernatorius leitenantas, vyriausyb\xc4\x97s teikimu skiriamas generalgubernatoriaus. _NEWLINE_Teism\xc5\xb3 sistem\xc4\x85 sudaro Auk\xc5\xa1\xc4\x8diausiasis Teismas, Federacinis teismas, Federacinis apeliacinis teismas, provincij\xc5\xb3 teismai.'